Type 70 (motorvognsett)

Type 70 er et elektrisk tog bestående av fire vogner, hvorav én motorvogn. Det er beregnet på mellomdistanser og benyttes som regiontog på Østlandet.Pr. 2016 ble toget, ifølge daværende NSB, brukt på rutene Oslo–Halden-Göteborg og Eidsvoll-Oslo-Skienhttps://www.nsb.no/om-nsb/om-vare-tog Det har også vært brukt i enkelte rushtidstog Moss–Skøyen. Det har vært brukt på Gjøvikbanen (Oslo S-Gjøvik) og på Bratsbergbanenhttp://messingmodeller.no/tag/motorvogn/. Pr. 2021 brukes Type 70 på enkelte avganger mellom Oslo S og Halden, oftest i rushtimene, og som innsatstog på Vestfoldbanen. Per 2025 brukes togsettene kun som innsatstog mellom Skien og Oslo samt som reservemateriell mellom Notodden og Porsgrunn. Som øvrige elektriske motorvognsett i Norge kan de multippelkobles og kjøres ofte i tospann, særlig i rushtidene. Trippel togsett er også mulig, men er bare blitt kjørt med passasjerer ombord i alle tre i togsett mellom Oslo og Otta under vinter-OL i 1994.

Historikk
Type 70 erstattet type 68https://jernbane.net/bo/subpage.php?s=3&t=70, men også noen tog som ble kjørt med lok og vogner. De ble levert som «InterCity Express»-tog i 1992 og utgjorde en stund ryggraden i intercity-trafikken på pendelruten Skien–Oslo–Lillehammer. I 1992 var toppfarten på 160 km/t høyere enn for andre norske tog, og høyere enn tillatt på noen norsk jernbane før strekningen Ski-Sandbukta på Østfoldbanen ble fullført i 1996 og Gardermobanen i 1998–99.

Til å begynne med var billetter for disse togene dyrere enn for de vanlige togene. De ble noe senere merket som «Agenda»-tog, en tidligere NSB-betegnelse for mellomdistansetog (også type 93 og 73B inngikk i «Agenda»-konseptet). Siden type 70 brukes på pendlerruter, går en del avganger mot Oslo svært tidlig, ofte rundt klokken 5 om morgenen. Togene har en stilleavdeling der bruk av mobiltelefon og høylytte samtaler er forbudthttps://www.nsb.no/om-nsb/om-vare-tog.

Type 70-settene er delvis erstattet av type 73 og 74, men 14 av settene som ble bygget er fortsatt i tjeneste. De ble bygget av Duewag, Adtranz og Vst. Sundland i 3 serier:

 Serie I: 70-01 til 70-09
 Serie II: 70-10 til 70-12
 Serie III: 70-13 til 70-16
Togsettene består av BFM70, B70, B70 og ABS70

 Uhell 
En alvorlig ulykke med 70-02 skjedde nær Kjose på Vestfoldbanen 1. juli 2008. Toget kjørte inn i et steinras, sporet av, traff tunnelåpning og ble kastet inn i tunnelen. Ingen omkom eller ble alvorlig skadet, men lokføreren og konduktøren ble lettere skadet.https://www.gjengangeren.no/nyheter/to-skadd-i-togulykke-ved-kjose/s/2-2.426-1.708329 De materielle skadene var store. Tre av vognene ble raskt reparert og turnert over på andre togsett mens andre vogner var inne til oppgradering. Motorvognen 70002 var først tilbake i drift 1 1/2 år senere.

Type 70 har opp gjennom årene også vært innblandet i en rekke mindre uhell, så som kollisjon mellom sett under skifting, avsporinger, påkjørsler av biler og kjørt i ras. 

 Utrangeringer 
I desember 2020 ble de to første Type 70 settene utrangert ved ruteskiftet den 13 desember, da ble 70-05 og 70-10 utrangert. I 2022 er ytterligere åtte togsett utrangert, nr. 01, 03, 07, 08, 09, 13, 15 og 16 Alle Type 70 sett planlegges å være utrangert innen 2024. Fire sett gjenstår per januar 2025.

Referanser

 Eksterne lenker 

 Type 70  – NJK Materielldatabasen
 Type 70 – Jernbane.net
 Railfaneurope bilder

70
Kategori:Norske tog